Ce meserie are fiica lui Gabriel Cotabiță?
Din luna ianuarie 2024, Aela Cotabiță a preluat frâiele agenției Highlight PR. În calitate de lider, ea nu doar gestionează activitățile operaționale ale agenției, ci și își asumă responsabilitatea de a coordona echipa de specialiști.
În plus, este în fruntea dezvoltării strategiei de afaceri și comunicare, iar implicarea sa în pitch-uri și proiecte strategice este activă și constantă.
"Un punct al grupului Highlight este echipa care în timp a devenit un organism viu, și este esențial forte pentru noi ca fiecare nou membru să ne împărtășească valorile și să devină parte integrantă. M-am bucurat să găsesc în Aela partenerul de business pe care ni-l doream, acel expert cu suflet și drive de antreprenor, un specialist cu o expertiză extinsă în comunicare, dar și un om real, autentic, onest, care simt că se integrează perfect în echipa Highlight" a spus Ionuț Curtean, Managing Partner Highlight Agency.
Aela Cotabiță are peste 20 de ani de experiență în domeniul comunicării
Cu o experiență de peste două decenii în domeniul comunicării, Aela Cotabiță și-a construit cariera în poziții-cheie în cadrul unor agenții de prestigiu, printre care:
- Godmother
- V+O Communication
- HyperActive
- GreenPixel
De-a lungul acestor ani, ea a avut responsabilitatea coordonării comunicării pentru peste 50 de conturi diverse, acoperind sectoare precum:
- FMCG
- IT/Telecom
- Pharma
- Beauty
- Banking
- Auto
- Retail etc.
"Propunerea de a mă alătura grupului Highlight a venit în momentul în care îmi doream o astfel de provocare, împreună cu parteneri cu care să împărtășesc nu numai pasiunea pentru comunicare, cât și valori umane și de business. M-am bucurat să mă alătur unei echipe de profesioniști alături de care voi continua consolidarea și dezvoltarea Highlight PR în perioada următoare, în linie cu esența sloganului nostru "Shaping Stories," a declarat Aela Cotabiță, Managing Director Highlight PR.
Despre Highlight PR
Începându-și activitatea în anul 2021, Highlight PR s-a impus rapid ca o prezență de referință în domeniul comunicării. Agenția se remarcă prin competențe solide în media relations, brand communication, influencer marketing, organizarea de evenimente, employer branding și digital.
Acest mix dinamic de expertiză și inovație definește echipa Highlight PR, caracterizată prin autenticitate, energie, adaptabilitate rapidă și conexiune la cele mai noi tendințe și direcții din piața de comunicare și marketing.
Highlight PR își propune pentru anul 2024 atingerea unor obiective ambițioase, cum ar fi consolidarea fermă a poziției sale pe piață și extinderea portofoliului de clienți.
Echipa vizează realizarea unor proiecte variate, care să reflecte diversitatea competențelor membrilor săi. Accentul se pune pe campanii integrate de comunicare, comunicare de brand, comunicare internă, Employer Branding, precum și gestionarea eficientă a prezenței digitale și pe social media.